《过彭泽旧县》
元代·郭奎

黄梅细雨湿征衣，四月江天暑尚微。彭泽至今遗县在，陶潜从此弃官归。

当时天下方忧乱，后日中原自解围。叩马谁能重进谏，北风无限故山薇。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。